สอบถามคุณค่ะ พอดีว่าต้นเดือนป้าได้ไปตรวจสุขภาพไตมาค่ะผลlap ออกมาตามนี้ค่ะ ค่าBUN ——->16 (ค่าปกติ 5-20) Creatinine——>1.1 K——-> 3.43 (ค่าปกติ 3.5-5.1) WBC ———> 5.96 (ค่าปกติ 4.0-11.0) GFR ———-> 57.06 (ค่าปกติ >90) NA ——-> 138.6 (ค่าปกติ 137-145) RBC ——-> 4.18 (ค่าปกติ 3.8-6.5) CI ———-> 101.9 (ค่าปกติ 98-107) GFR stage ———> 3 (ค่าปกติ<3) Hb ——-> 12.5 Co2—->. 22.7 HCT ——-> 36.9 AG ———-14.00 แต่ทางรพ.บอกว่าเป็นไตระยะที่3 ซึ้งมาดูจากผลตรวจแล้วเทียบกับค่าปกติ ป้า ก็มีค่าไตปกติดีนิค่ะ คุณช่วยเคลียร์ตรงส่วนนี้ให้หน่อยค่ะ ขอบค่ะ🙏🏻🙏🏻🙏🏻 แนะนำครวกินอาหารจำพวกอะไร เลี่ยงอาหารแบบไหน ขอบค่ะ
สวัสดีค่ะ ค่าไตนั้นจะดูค่าที่เขียนว่า Creatinine——>1.1 ซึ่งไม่ได้วงเล็บค่าอ้างอิงมา แต่คาดว่าสูงกว่าปกติ และค่าการทำงานของไตหรือ GFR ———-> 57.06 (ค่าปกติ >90) ดังที่เขียนมา ก็คือน้อยกว่าคนปกติ และอยู่ในไตเสื่อมระดับ 3 ค่ะไตเสื่อมคือภาวะที่ไตมีความเสื่อมลงไป ความเสื่อมของการทำงานของไตนั้นมีทั้งหมด 5 ระดับ โดยจะแยกจากค่าการทำงานของไตคือตัว egfr โดยยิ่งค่ามากก็คือดี ถ้าค่ายิ่งน้อยแสดงว่าไตทำงานได้แย่ลงสาเหตุของไตเสื่อมเช่นความดันโลหิตสูง เบาหวาน ผลข้างเคียงจากยา การติดเชื้อแบคทีเรีย ปัญหาเกี่ยวกับระบบทางเดินปัสสาวะ เช่น ลิ่มเลือดอุดตันในทางเดินปัสสาวะ ควรหาสาเหตุและควบคุมสาเหตุที่ทำให้ไตเสื่อม เพื่อไม่ให้ไตเสื่อมรวดเร็วขึ้นไปนักดังนั้นแนะนำพบแพทย์ติดตามค่าไตสม่ำเสมอ ถ้ามีโรคประจำตัวเช่นเบาหวาน ความดันสูง ให้กินยาควบคุมให้ดีอยู่เสมอ รับประทานอาหารที่มีประโยชน์ให้ครบ 5 หมู่ ไม่มีข้อห้าม แต่ควรหลีกเลี่ยงอาหารเค็มจัด งดการกินยาสมุนไพร ยา อาหารเสริมใดๆที่แพทย์ไม่ได้สั่ง เพราะยาเหล่านี้มีโอกาสจะไปทำลายไตทำให้ไตเสื่อมเร็วมากขึ้นได้